google/wiki40b huggingface dataset:
हेदा एंडरसन

हेडा अल्बर्टिना एंडरसन (24 अप्रैल 1861,  - 7 सितंबर 1950,), एक स्वीडिश चिकित्सक थी।  वह लुंड विश्वविद्यालय में दूसरी महिला और स्वीडन में दूसरी विश्वविद्यालय-शिक्षित महिला चिकित्सक थीं।

जीवन

हेडा एंडरसन एंडरसन नाम के एक पुरुष मजदूर और चालाक महिला जोहाना एंडरसन की बेटी थी।  जब उसके पिता की मृत्यु 1866 में हुई, तो वह अपनी माँ और तीन भाई-बहनों के साथ अपनी दादी के पास चली गई।   
जब 1870 में स्वीडन के विश्वविद्यालयों को महिलाओं के लिए खोला गया था, तो उनकी माँ और दादी ने फैसला किया कि उन्हें एक विश्वविद्यालय में दवा का अध्ययन करना चाहिए और औपचारिक लाइसेंस प्राप्त करना चाहिए, जिससे पीड़ित होने और झगड़े का आरोप लगाया जा सके, जो कई महिलाओं के साथ हुआ था। उनके परिवार का इतिहास, जैसे उनकी दादी और माँ।  हेडा एंडरसन को मारिया स्टेंकुला के स्कूल में शिक्षित किया गया था, और 1880 में लुंड विश्वविद्यालय में भर्ती कराया गया था। 
वह 1893–95 में माल्मो में और स्टॉकहोम में 1895-1925 में रोनेबी 1892–95 में डॉक्टर के रूप में सक्रिय थीं, जिसके बाद वह लेड में बस गईं।  उन्होंने 1892 और 1895 में कोपेनहेगन और 1893 में लीपज़िग में मैक्स सैंगर के तहत भी पढ़ाई की।

इतिवृत्त

हेददा एंडरसन की याद में 2009 में लुंड विश्वविद्यालय में एक विजिटिंग विद्वान प्रोफेसर बनाया गया था।
आनंदीप्रसाद श्रीवास्तव(बाल साहित्यकार)

आनंदी प्रसाद श्रीवास्तव का जन्म १८९९ ई० में हुआ। ये बाल साहित्य के प्रसिद्ध कवि हैं।आपकी प्रमुख बाल साहित्य कृतियाँ हैं- 
 
प्रमुख बाल कविताएँ हैं- 
 
संपर्क सूत्र-
आस्ट्रिया की अज़ादी पार्टी

आस्ट्रिया की अज़ादी पार्टी (Freiheitliche Partei Österreichs) आस्ट्रिया का एक राष्ट्रवादी राजनीतिक दल है। इस दल की स्थापना १९५६ में हुई थी।
इस दल का नेता हैन्ज़-क्रिस्तिअन स्त्रात्चे है।
इस दल का युवा संगठन Ring Freiheitlicher Jugend Österreich है।
२००२ के संसदीय चुनाव में इस दल को ४९१ ३२८ मत (१०.१%, १८ सीटें) मिले।
यूरोपीय संसद में इस दल के पास १ सीटें हैं।
उर्वशी (पत्रिका)

उर्वशी हिन्दी की एक पत्रिका है।
हीरो (2007 फ़िल्म)

कहानी

यह कहानी कुरयु कोहेइ के इश्गकी द्वीप में जाने के 6 वर्षों के बाद शुरू होती है। कुरयु वापस टोक्यो जिले में जाता है और अपने पुराने दोस्तों के साथ मिलता है। कुरयु एक गाड़ी द्वारा टक्कर मार कर भागने वाले एक प्रकरण का हिस्सा बनता है। उसे एक शक्तिशाली वकील कोशिरो का सामना करना पड़ता है। कुरयु इसके बाद केवल सबूत कि तलाश में लगा रहता है। जिसमें वह कई बहुत दूरी वाले यात्रा भी करता है।
शून्य भेदभाव दिवस

शून्य भेदभाव दिवस संयुक्त राष्ट्र और अन्य अंतरराष्ट्रीय संगठनों द्वारा मनाया जाने वाला वार्षिक दिवस है।  इस दिन का उद्देश्य कानून के समक्ष समानता और संयुक्त राष्ट्र के सभी सदस्य देशों में व्यवहार को बढ़ावा देना है।  यह दिवस पहली बार १ मार्च २०१४ को मनाया गया था, और इसे उस वर्ष के २७ फरवरी को बीजिंग में एक प्रमुख कार्यक्रम के साथ UNAIDS के कार्यकारी निदेशक मिशेल सिदीबे द्वारा शुरू किया गया था।  
फरवरी २०१७ में, UNAIDS ने लोगों से 'महत्वाकांक्षाओं, लक्ष्यों और सपनों को प्राप्त करने के तरीके में खड़े होने और भेदभाव को रोकने के लिए शून्य भेदभाव के आसपास कुछ शोर करने,' का आह्वान किया।  
दिन विशेष रूप से यूएनएड्स जैसे संगठनों द्वारा ध्यान दिया जाता है जो एचआईवी / एड्स के साथ रहने वाले लोगों के साथ भेदभाव का मुकाबला करते हैं।  "लाइबेरिया सहित दुनिया के लगभग हर हिस्से में एचआईवी संबंधी कलंक और भेदभाव व्याप्त है और लाइबेरिया के राष्ट्रीय एड्स आयोग के अध्यक्ष डॉ। इवान एफ। कैमानोर के अनुसार," हमारे लाइबेरिया सहित दुनिया के लगभग हर हिस्से में मौजूद है।   यूएनडीपी ने २०१७ में एचआईवी / एड्स वाले एलजीबीटीआई लोगों को भी श्रद्धांजलि दी जो भेदभाव का सामना करते हैं।  
भारत में प्रचारकों ने इस अवसर का उपयोग एलजीबीटीआई समुदाय के खिलाफ भेदभाव करने वाले कानूनों के खिलाफ बोलने के लिए किया है, विशेष रूप से भारतीय दंड संहिता की धारा 377 जो समलैंगिकता को आपराधिक बनाती है।  
२०१५ में, कैलिफोर्निया के अर्मेनियाई अमेरिकियों ने अर्मेनियाई नरसंहार के पीड़ितों को याद करने के लिए शून्य भेदभाव दिवस पर एक 'डाई-इन' का आयोजन किया।
अनुरोध पत्र

न्यायिक सहायता के लिए किसी अदालत द्वारा किसी विदेशी अदालत से औपचारिक अनुरोध, अनुरोध पत्र (Letters rogatory या letters of request ) कहलाता है। अनुरोध पत्रों के माध्यम से प्रायः जो उपचार (रेमेडी) मांगी जाती है वह  है- (१) प्रक्रिया सेवा (service of process) (२) साक्ष्य लेना।
कोरिया जिला

पर्यटक स्थल

गुरूघासीदास राष्‍ट्रीय उद्यान, अमृतधारा, गौरघाट जलप्रपात, रमदहा जलप्रपात, देवगढ़ की पहाडि़यॉं, चॉंग माता का मंदिर, कोरिया पैलेस, जगन्‍नाथ मंदिर, गॉंगी रानी मंदिर, जटाशंकर, जाेगी मठ, महामाया मंदिर इत्‍यादि यहाँ के मुख्य पर्यटन स्थल है।
सतलुज जल विद्युत निगम लिमिटेड

सतलुज जल विद्युत निगम लिमिटेड (पूर्व नाम, नाथपा झाकड़ी पावर कारपोरेशन लिमिटेड - एनजेपीसी) की स्थापना 24 मई 1988 को हिमाचल प्रदेश में सतलुज नदी बेसिन और किसी भी अन्य स्थान पर परियोजनाओं की आयोजना कर इनके सर्वेक्षण से लेकर निर्माण तक के कार्य करने एवं इनका परिचालन व रख-रखाव करने हेतु भारत सरकार तथा हिमाचल प्रदेश सरकार के संयुक्त उपक्रम के रूप में की गई थी। सतलुज जल विद्युत निगम लिमिटेड की वर्तमान प्राधिकृत शेयर पूंजी रु.4500 करोड़ है।
नाथपा झाकड़ी जलविद्युत स्टेशन - एनजेएचपीएस (1500 मेगावाट) सतलुज जल विद्युत निगम द्वारा निष्पादन के लिए हाथ मे ली गई प्रथम परियोजना है।

एसजेवीएन की भविष्य की परियोजनाएँ एवं योजनाएँ

एसजेवीएन वर्तमान में 1500 मेगावाट क्षमता के नाथपा झाकड़ी जलविद्युत स्टेशन का प्रचालन एवं 412 मेगावाट क्षमता की रामपुर जल विद्युत परियोजना का निर्माण कर रहा है। 775 मेगावाट क्षमता की लूहरी जल विद्युत परियोजना तथा 40 मेगावाट क्षमता की धौलासिद्ध जलविद्युत परियोजना के निष्पादन अनुबंधों पर हिमाचल प्रदेश सरकार के साथ 27 अक्टूबर 2008 को हस्ताक्षर किए गए हैं। इसके अतिरिक्त एसजेवीएन उत्तराखण्ड राज्य में 252 मेगावाट की देवसरी जल विद्युत परियोजना, 59 मेगावाट की नैटवार मोरी तथा 45 मेगावाट की जाखोल सांकरी जल विद्युत परियोजनाओं का भी निर्माण कर रहा है। हिमाचल प्रदेश सरकार ने एसजेवीएन को हिमाचल प्रदेश में खाब जल विद्युत परियोजना (1020 मेगावाट) डीपीआर बनाने के लिए भी सौंपी है और उम्मीद है कि एसजेवीएन ही इसका निर्माण करेगा।
कंपनी ने अब देश की सीमाएं लांघकर खुली बोली के आधार पर नेपाल में अरुण-III जलविद्युत परियोजना (402 मेगावाट) हासिल की है। इसके अतिरिक्त कंपनी को भूटान में वांग्चू जल विद्युत परियोजना (600 मेगावाट) तथा खोलोंग्चू जल विद्युत परियोजना (650 मेगावाट) नामक दो परियोजनाओं की डीपीआर बनाने/उन्नयन करने का कार्य भी सौंपा गया है। कुल मिलाकर देखा जाए तो अगले कुछ सालों में एसजेवीएन के अरबों डालर लागत वाली परियोजनाओं के प्रचालन एवं निर्माण क साथ संबंद्ध होने की संभावना है।
खगड़िया

अर्थव्यवस्था

2018 में खगड़िया में प्रिस्टाइन मेगा फूड पार्क शुरू किया गया।

कात्यायनी

जिला मुख्यालय से लगभग 12 किलोमीटर की दूरी पर कात्यायनी स्थान है। इस जगह पर मां कात्यायनी का मंदिर है। इसके साथ ही भगवान राम, लक्ष्मण और मां जानकी का मंदिर भी है। प्रत्येक सोमवार और शुक्रवार काफी संख्या में भक्त मंदिर में पूजा के लिए आते हैं। माना जाता है कि इस क्षेत्र में मां कात्यायनी की पूजा दो रूपों में होती है। पौराणिक कथा के अनुसार ऋषि कात्यायन ने कौशिक नदी, जिसे वर्तमान में कोशी के नाम से जाना जाता है, तट पर तपस्या की थी। तपस्‍या से प्रसन्‍न होकर मां दुर्गा ने ऋषि की कन्या के रूप में जन्म लेना स्वीकार लिया। इसके बाद से उन्हें कत्यायनी के नाम से भी जाना जाता है। इसके अतिरिक्त, ऐसा कहा जाता है कि लगभग 300 वर्ष पूर्व यह जगह सघन जंगलों से घिरी हुई थी। एक बार भक्त श्रीपत महाराज ने मां कत्यायनी को स्वप्न में देखा और उनके दिशानिर्देश से इस जगह पर मंदिर का निर्माण करवाया था।

सन्हौली दुर्गास्थान

खगड़िया  शहर से सटे सन्हौली दुर्गास्थान में दशकों से मां दुर्गा विराजमान हैं । बड़ी संख्या में श्रद्धालु शक्तिपीठ मानकर यहां पूजा-अर्चना करते हैं। राज्य के विभिन्न हिस्सों के अलावा आसाम, उत्तर प्रदेश आदि राज्यों के श्रद्धालु भी मनोकामना पूरा होने पर यहां माता के दरबार में माथा टेकने व चढ़ावा चढ़ाने आते हैं।
https://commons.wikimedia.org/wiki/File:Khagaria_durga_sthan.png

श्यामलाल नेशनल हाई स्कूल

इस हाई स्कूल की स्थापना 1910 ई॰ में हुई थी। स्कूल की स्थापना के लिए श्री श्यामलाल ने पर्याप्त भूमि दान की थी। इस स्कूल के विद्यार्थियों और शिक्षकों ने स्वतंत्रता आंदोलन में बहुत ही महत्वपूर्ण भूमिका निभाई थी। स्वतंत्रता आंदोलन के समय यह स्थान क्रांतिकारियों के मिलने का प्रमुख स्थल रहा था।

अजगैबिनाथ महादेव

यह जगह भागलपुर जिले के सुल्तानगंज में स्थित है। यह स्थान खगड़िया जिले अगुनिघाट के बहुत ही समीप है। यहां स्थित भगवान शिव का मंदिर ऊंचे पर्वत पर है। काफी संख्या में भक्त मंदिर में दर्शनों के लिए आते हैं। इस मंदिर की विशेषता है कि यह मंदिर गंगा नदी के तट पर है। जिस कारण भक्त गंगा नदी में स्नान करने के पश्चात् ही मंदिर में भगवान शिव के दर्शनों के लिए जाते हैं। यहां सावन के महीने में लाखों की तादाद में शिव भक्त आते हैं और जल भर के देवघर जल चढ़ाने जाते हैं सहरसा से आने वाले यात्री   महेशखूंट जमालपुर मरैया होते हुए अगवानी जाते हैं और रास्ते में मरैया  उन शिव भक्तों  के लिए मरैया वासी  उनसे भक्तों का काफी ख्याल रखते हैं तथा आदर सत्कार करते हैं और नींबू पानी गर्म पानी का व्यवस्था  करते हैं
भारत विकास परिषद

भारत विकास परिषद एक सेवा एवं संस्कार-उन्मुख अराजनैतिक, सामाजिक-सांस्कृतिक स्वयंसेवी संस्था है। यह मानव-जीवन के सभी क्षेत्रों (संस्कृति, समाज, शिक्षा, नीति, अध्यात्म, राष्ट्रप्रेम आदि) में भारत के सर्वांगीण विकास के लिये समर्पित है। इसका लक्ष्यवाक्य है - "स्वस्थ, समर्थ, संस्कृत भारत"।

स्थापना

स्वामी विवेकानन्द के जन्मशताब्दी के अवसर पर १२ जनवरी सन् १९६३ कों भारत के प्रमुख उद्योगपतियों एवं समाज-सुधारकों जैसे- लाला हंस राज, डॉ सूरज प्रकाश आदि द्वारा "नागरिक समिति" (Citizens Council) की स्थापना की गयी थी ताकि चीनी आक्रमण का प्रतिकार किया जा सके। बाद में इसी का नाम "भारत विकास परिषद" (BVP) रखा गया। १० जुलाई सन् १९६३ को सोसायटीज पंजीकरण अधिनियम, १८६० के अन्तर्गत इसका पंजीकरण हुआ। इस प्रकार यह परिषद स्वामी विवेकानन्द के आदर्शों एवं शिक्षाओं पर चलती है।
जयपाल

जयपाल काबुल शाही राजवंश का प्रसिद्ध शासक था जिसने 964 से 1001 ई तक शासन किया। उसका राज्य लघमान से कश्मीर तक और सरहिंद से मुल्तान तक विस्तृत था। पेशावर इसके राज्य का केन्द्र था। वह हतपाल का पुत्र तथा आनन्दपाल का पिता था। बारी कोट के शिलालेख के अनुसार उसकी पदवी "परम भट्टरक महाराजाधिराज श्री जयपालदेव" थी। 
मुसलमानों का भारत में प्रथम प्रवेश जयपाल के काल में हुआ। 977 ई. में गजनी के सुबुक्तगीन ने उसपर आक्रमण कर कुछ स्थानों पर अधिकार कर लिया। जयपाल ने प्रतिरोध किया, किंतु पराजित होकर उसे संधि करनी पड़ी। अब पेशावर तक मुसलमानों का राज्य हो गया। दूसरी बार सुबुक्तगीन के पुत्र महमूद गजनवी ने जयपाल को पराजित किया। लगातार पराजयों से क्षुब्ध होकर इसने अपने पुत्र अनंगपाल को अपना उत्तराधिकारी बनाया और आग में जलकर आत्महत्या कर ली।
देबी राय

देबी राय (४-८-१९४०) (দেবী রায়)बांग्ला भाषा के प्रख्यात कवि एवम अनुवादक हैं। भुखी पीढी (हंगरि जेनरेशन) के प्रतिष्ठातायों में वह प्रधान हैं एवम आन्दोलनके बुलेटिन के सम्पादक रहे हैं। उन्होनें तिस से भी ज्यादा कवितापुस्तके लिखें। बांग्ला आधुनिक कविता के वह प्रथम निम्नबर्ग के कवि हैं।
गढ़वाल का लोक नृत्य

लांगविर नुल्याः

यह एक कलाबाजी नृत्य है जो पुरुषों द्वारा निष्पादित किया जाता है। कलाबाज नर्तक खम्भे के शीर्षक पर चढ जाता है तथा शीर्ष पर अपने पेट को स्वयं संतुलित करता है। खम्भे के नीचे वाधकारों का एक समूह ढोल एवं दमाना बजाता है जबकि खम्भे के शीर्ष पर नर्तक अपने हाथ पैरों से अनेकों करतब दिखाता हुआ घूमता है। यह लोकनृत्य टिहरी गढ़वाल क्षेत्र में काफी लोकप्रिय है।

बरादा नटिः

यह नृत्य देहरादून जिले में चकराता तहसील के जौनसार बाबर क्षेत्र में काफी लोकप्रिय है। यह लोकनृत्य कुछ धार्मिक त्यौहारों या कुछ सामाजिक कार्यकुलों के अवसर पर प्रस्तुत किया जाता है। बालक एवं बालिकाएं दोनों रंग बिरंगी पारम्परिक वेशभूषा में नृत्य में भाग लेते हैं।

पान्डव नृत्यः

महाभारत की कथा से सम्बद्ध पान्डव नृत्य विशिष्ट रूप से गढ़वाल क्षेत्र में अत्यधिक लोकप्रिय है। पान्डव नृत्य कुछ अन्य नहीं है वरन नृत्य एवं संगीत के रूप में महाभारत की कहानी का सरल रूप में वर्णन है। इसका प्रदर्शन अधिकांशतः दशहरे एवं दीपावली के अवसर पर किया जाता है। पान्डव नृत्य चमोली जिले में एवं पौडी गढ़वाल में लोकप्रिय है।

धुरंग एवं धुरिंगः

भूटिया जनजाति के लोगों के मुख्य नृत्य धुरंग एवं धुरिंग है जिसका प्रदर्शन मृत्यु के अवसर पर किया जाता है। इस नृत्य का उद्देश्य मृत व्यक्ति की आत्मा को विमुक्त करना जिसके बारे में यह विश्वास है कि आत्मा एक बकरी या अन्य पशु के शरीर में निवास करती है। यह नृत्य हिमाचल प्रदेश के पशुनृत्य या नागालैन्ड के आखेट नृत्य के समान है।
सूक्ष्मजीवरोधी

सूक्ष्मजीवरोधी (antimicrobial) ऐसे रसायन व अन्य चीज़ें होती हैं जो सूक्ष्मजीवों को मारती हैं या उनकी वृद्धि को रोकती हैं। अलग सूक्ष्मजीवरोधी अलग सूक्ष्मजीवों का अवरोधन करते हैं और उन्हें इसके आधार पर भिन्न श्रेणियों में बांटा जाता है। मसलन जीवाणु (बैक्टीरीया) के विरुद्ध प्रभावशाली सूक्ष्मजीवरोधियों को जीवाणुरोधी (antibacterials), फफूंद (फ़न्गस) रोकने वाले सूक्ष्मजीवरोधियों को फफूंदरोधी (antifungals), इत्यादि।
रेखागणितम्

रेखागणितम् जगन्नाथ सम्राट द्वारा संस्कृत भाषा में रचित ज्यामिति-विषयक ग्रन्थ है।

संरचना

'रेखागणितम्' में १५ अध्याय हैं। अध्याय १, २, ३, ४ तथा ६ में समतल ज्यामिति से सम्बन्धित विषयों का वर्णन है। अध्याय ५ में समानुपात के नियमों (laws of proportion) का वर्णन है जिसका ६ठे अध्याय में उपयोग हुआ है। अध्याय ७, ८ तथा ९ पूर्णतः अंकगणित से सम्बन्धित हैं। अध्याय ११ और उसके बाद के अध्यायों में ठोस ज्यामिति (घनक्षेत्र) का वर्णन है। प्रत्येक अध्याय में अनेकों छोटे-छोटे 'क्षेत्रम्' हैं।
प्रोसियोनिडी

विवरण

प्रोसायोनिडाए गण के जानवर सर्वाहारी होते हैं। इस वजह से उनके दांत मांसाहारी जानवरों जैसे तीख़े नहीं होते हालांकि वे मांस खाने में भली भाँती सक्षम हैं। इन पशुओं का आकार छोटा, शरीर पतला और दुमें लम्बी होती हैं। किंकाजू के अलावा हर प्रोसायोनिडाई की पूँछ पर छल्ले-जैसी धारियाँ होती हैं। भालुओं और मनुष्यों की तरह यह अपने पाँव के तलुओं पर चलते हैं, जबकि गाय और ऊँट जैसे जानवर अपने खुरों पर और कुत्ते और कायोटी जैसे पशु अपनी उँगलियों पर चलते हैं। कोआटी को छोड़कर सभी प्रोसायोनिडाई जानवर निशाचरी (रात को सक्रीय) होते हैं। प्रोसायोनिडाई अकेले जीवन बसर करने वाले पशु हैं। इसकी मादा हर वर्ष आमतौर पर चार बच्चों के दस्ते को जन्म देती है।
फाँसी

गले में रस्सी के कसने के कारण हुई मौत को फांसी कहा जाता है। प्राचीन काल में अपराधियोँ को दण्ड देने के लिये फांसी की सजा दी जाती थी और वर्तमान में भी जघन्य अपराधोँ के दण्ड हेतु यह प्रथा प्रचलन में है। अरब देशोँ में फांसी बहुत सामान्य सजा है। भारत में भी फांसी की सजा प्रचलन में है और देश की प्रमुख जेलोँ में इसके लिये फांसीघर बने हुये हैं। इन जेलोँ में फांसी देने वाले कर्मचारियोँ की नियुक्ति होती है जिन्हे जल्लाद कहा जाता है।
आत्महत्या के लिये भी फांसी एक सर्वाधिक प्रयुक्त होने वाला तरीका है। फांसी में व्यक्ति के गले में रस्सी का फन्दा कस जाता है और उसका साँस मार्ग अवरुद्ध हो जाने से उसका दम घुट जाता है और इस प्रकार उस व्यक्ति की दर्दनाक मौत हो जाती है।
सुम (ज़िला)

सुम (मंगोलियाई: ᠰᠤᠮᠤ या сум; अंग्रेजी: Sum), सुमु या सुमुन मंगोलियाई और तुर्की भाषाओँ में ज़िले का स्तर रखने वाले एक प्रशासनिक प्रभाग हो कहते हैं। यह ईकाई मंगोलिया में और चीन और रूस के मंगोल इलाक़ों में इस्तेमाल होती है। चीन में इसे भीतरी मंगोलिया में और रूस में इसे बुरयात गणतंत्र और तूवा में प्रयोग किया जाता है।
नव्या (धारावाहिक)

कहानी

अनंत को नव्या की माँ जन्मदिन की बधाई देते हुए देख लेती है। नव्या की माँ को इस पर कुछ शक होता है। वह रेणुका को नव्या से बात करने के लिए कहती है। नव्या अपने और अनंत के बीच की सारी बात रेणुका को बता देती है। रेणुका यह बात उसकी माँ से छुपा लेती है। लेकिन जब बाद में नव्या की माँ को उसके और अनंत के रिश्ते के बारे में पता चलता है, तो वह उसे कानपुर में उसकी दादी के घर भेज देती है। यह भी कहती है कि वह अब अनंत से कोई भी बात नहीं करेगी।
उल्हास नदी

उल्हास नदी मुंबई के उपनगर कल्याण मे बहने वाली एक नदी है। यह महाराष्ट्र के पश्चिमी घाट के सह्याद्रि रेंज से निकलती है।ठाणे और मुम्बई इस नदी के किनारे बसे हुए प्रमुख शहर है। यह नदी अरब सागर में मिल जाती है। इस नदी का पानी शहरी क्षेत्रों में सप्लाई किया जाता है।
मुद्राराक्षस (पत्रकार)

मुद्राराक्षस के नाम से सुप्रसिद्ध सुभाष चंद्र गुप्ता (जन्म १९३३) की चिंतक एवं पत्रकार ,साम्प्रदायिकता विरोधी लेखन एवं दलित साहित्य चिंतक के रूप में विख्यात वरिष्ठ साहित्यकार मुद्राराक्षस के 12 उपन्यास, 3 व्यंग्य संग्रह एवं 10 से ज्यादा नाटकों की पुस्तकें प्रकाशित हुई। कई नाटकों का इन्होंने निर्देशन भी किया। विभिन्न पत्र-पत्रिकाओं में आलोचना सम्बन्धी नियमित लेखन करते रहे। 'ज्ञानोदय' नाम की पत्रिका का इन्होंने सम्पादन भी किया। लंबी बीमारी के बाद 83 वर्ष की उम्र में 13 जून 2016 को लखनऊ में निधन हुआ।
सरयू

नाम

सरयू नदी को इसके ऊपरी हिस्से में काली नदी के नाम से जाना जाता है, जब यह उत्तराखंड में बहती है। मैदान में उतरने के पश्चात् इसमें करनाली या घाघरा नदी आकर मिलती है और इसका नाम सरयू हो जाता है। उत्तर प्रदेश के पश्चिमी क्षेत्रों में इसे शारदा भी कहा जाता है।
ज्यादातर ब्रिटिश मानचित्रकार इसे पूरे मार्ग पर्यंत घाघरा या गोगरा के नाम से प्रदर्शित करते रहे हैं किन्तु परम्परा में और स्थानीय लोगों द्वारा इसे सरयू (या सरजू) कहा जाता है। इसके अन्य नाम देविका, रामप्रिया इत्यादि हैं। यह नदी बिहार के आरा और छपरा के पास गंगा में मिल जाती है।

धार्मिक और मिथकीय उल्लेख

यह एक वैदिक कालीन नदी है जिसका उल्लेख ऋग्वेद में मिलता है। इस संदर्भ में यह वितर्क किया जाता है कई ऋग्वेद में इंद्र द्वारा दो आर्यों के वध की कथा (RV.4.13.18) में जिस नदी के तट पर इस घटना के होने का वर्णन है वह यही नदी है। इसकी सहायक राप्ती नदी के भी अरिकावती नाम से उल्लेख का वर्णन मिलता है।
रामायण की कथा में सरयू अयोध्या से होकर बहती है जिसे दशरथ की राजधानी और राम की जन्भूमि माना जाता है। वाल्मीकि रामायण के कई प्रसंगों में इस नदी का उल्लेख आया है। उदाहरण के लिये, विश्वामित्र ऋषि के साथ शिक्षा के लिये जाते हुए श्रीराम द्वारा इसी नदी द्वारा अयोध्या से इसके गंगा के संगम तक नाव से यात्रा करते हुए जाने का वर्णन रामायण के बाल काण्ड में मिलता है। कालिदास के महाकाव्य रघुवंशम् में भी इस नदी का उल्लेख है। बाद के काल में रामचरित मानस में तुलसीदास ने इस नदी का गुणगान किया है।
बौद्ध ग्रंथों में इसे सरभ के नाम से पुकारा गया है। कनिंघम ने अपने एक मानचित्र पर इसे मेगस्थनीज द्वारा वर्णित सोलोमत्तिस नदी (Solomattis River) के रूप में चिन्हित किया है और ज्यादातर विद्वान टालेमी इसे द्वारा वर्णित सरोबेस (Sarobes) नदी के रूप में मानते हैं।

पर्यावरणीय दशा

सरयू नदी तंत्र की नदियों का काफ़ी जल सिंचाई परियोजनाओं द्वारा नहरों के लिये फीडर पम्पों और बाँधों के माध्यम से निकाला जाता है। उदाहरण के लिये शारदा नहर परियोजना भारत की सबसे बड़ी सिंचाई परियोजनाओं में से एक है। अतः इस नदी का जल प्राकृतिक अपवाह से काफ़ी कम हो चुका है और यह नदी भी अपनी प्राकृतिक जलजीवों के लिये सुरक्षित नहीं रह गयी है। शिंशुमार या स्थानीय भाषा में सूँस इस नदी के सर्वाधिक प्रभावित जंतु हैं जिनकी आबादी समाप्ति के खतरे से जूझ रही है।

महत्व

सरयू नदी पर उत्तराखण्ड में टनकपुर के पास बाँध बनाकर शारदा नहर निकाली गई है। यह भारत की सर्वाधिक बड़ी नहर प्रणालियों में से एक है। अन्य कई स्थानों पर फीडर पम्प द्वारा नहरें निकाली गयी हैं जिन्हें शारदा सहायक के नाम से जाना जाता है। दोहरी घाट,बिल्थरा रोड तथा राजेसुल्तानपुर नामक स्थानों से ऐसी सहायक नहरें निकाली गई हैं।
इतिहास शोध-संस्थान

यह हिन्दी पुस्तकों के एक प्रमुख प्रकाशक हैं।
सानिउडियार, कांडा तहसील

आवागमन

उत्तराखण्ड परिवहन की एक बस सानिउडियार से दिल्ली तक चलती है। यह बस आनंद विहार से शाम ५:३०-६ बजे चलती है, और हल्द्वानी, अल्मोड़ा, कौसानी, बागेश्वर और कांडा होते हुए सानिउडियार पहुंचती है। इसके अतिरिक्त केमू प्रबंधन ने भी नवम्बर २०१६ से इस क्षेत्र को हल्द्वानी से जोड़ती बस सेवा का संचालन प्रारम्भ किया है। बस रोजाना सुबह सात बजे हल्द्वानी से चलकर रावतसेरा, बांसपटान और सेराघाट होते हुुए सानिउडियार के हवनतोली में शाम चार बजे पहुंचती है।
बानसूर विधानसभा क्षेत्र (राजस्थान)

बानसूर विधानसभा क्षेत्र राजस्थान का एक विधानसभा क्षेत्र है।
रुद्राक्ष (2004 फ़िल्म)

संक्षेप

इस फ़िल्म की कहानी एक रुद्राक्ष के इर्द-गिर्द घूमती है। फ़िल्म में सुनील शेट्टी को रावण का रुद्राक्ष मिल जाता है जिससे उसे राक्षस-जैसे शक्तियाँ प्राप्त हो जाती हैं। संजय डट फ़िल्म में एक ऋषि के पुत्र दिखाए गए हैं जो अपने वेद-पुराण के ज्ञान से बिना छुए वस्तुएँ हिलाने जैसे चमत्कार कर सकते हैं। फ़िल्म के अंत में संजय दत सुनील शेट्टी को पराजित करने के लिये फ़िल्म में दिखाए गए राक्षस वेद से एक मन्त्र पढ़ कर स्वयं भी राक्षस बन जाते हैं।
गायत्री चक्रवर्ती स्पीवाक

जीवन

गायत्री चक्रवर्ती का जन्म २४ फ़रवरी १९४२ को भारत, कलकत्ता मे परेस चन्द्र और सिवनी चक्रवर्ती नामक माता-पिता के घर हुआ। सेंट जॉन्स डायोसीसँ गर्ल्स हायर सेकेंडरी स्कूल से शिक्षा पूर्ण कर, १९५९ में प्रेसिडेंसी कॉलेज, कोलकाता (कलकत्ता विश्वविद्यालय के तहत) से अंग्रेजी में स्नातक की डिग्री प्राप्त करने के साथ हि अंग्रेजी और बंगाली साहित्य मे स्वर्ण पदक भी प्राप्त किया। कॉर्नेल विश्वविद्यालय से अंग्रेजी में एम.ए. की डिग्री प्राप्त करने के बाद तुलनात्मक साहित्य में पी.एच.डी. करने की ठानी।
कॉर्नेल विश्वविद्यालय में विलियम बटलर येट्स पर उनके शोध-निबंध का शीर्षक "माइसेल्फ मस्ट ई रीमेक : द लाइफ एंड पोएट्री ऑफ़ डबलू.बी.येट्स " था। इसे पॉल दे मन ने निर्देशित किया था।
१९६० के दशक में कुछ वक्त के लिए टैलबो स्पीवाक से विवाहित थी। द ब्राइड वोर द ट्रेडिशनल गोल्ड टैलबो स्पीवाक द्वारा एक आत्मकथात्मक उपन्यास है जो उनकी शादी के प्रारंभिक वर्षों को दर्शाता है।
२१ दिसंबर २०१४ को प्रेसिडेंसी कॉलेज, कोलकाता द्वारा 'आनरेरी डी.लीट.' प्रदत्त किया गया।

काम

"कैन द सबाल्टर्न स्पीक?" में, स्पीवाक सती प्रथा के विवरण की कमी पर चर्चा करते हुए सबाल्टर्न के बोल पाने की क्षमता पर मनन करती है।
कर्नाटक एक्स्प्रेस

इतिहास

प्रारंभिक वर्षों में यह ट्रेन सप्ताह में २ दिन चला करती थी लेकिन बाद के वर्षों में यह हफ्ते में ३ बार चलने लगी। कर्नाटक एक्सप्रेस और केरल एक्सप्रेस दोनों साथ में जोलार्पेत्तई तक साथ चलती थी एवं यह केके के नाम से लोकप्रिय थी। यह भोपाल, नागपुर, विजयवाड़ा और जोलरपत्ती से चला करती थी। सप्ताह के शेष दो दिनों में, यह आंध्र प्रदेश एक्सप्रेस के साथ मिल कर चलती थी। 1987 में केरल एक्सप्रेस को कर्नाटक एक्सप्रेस से अलग कर दिया गया। इसके बाद से कर्नाटक एक्सप्रेस गुंतकल, सिकंदराबाद के मार्ग से जाने लगीं। बाद में यह वाडी, दौंड, मनमाड, भुसावल, इटारसी और भोपालसे जाने लगी जो अभी इसका वर्तमान मार्ग है।
विल्हेल्म ट्रबनर

विल्हेल्म ट्रबनर (Wilhelm Trübner ; 3 फरवरी, 1851 – 21 दिसम्बर, 1917) जर्मनी के चित्रकार थे।
उनक जन्म हेडैलबर्ग में १८५१ में हुआ था। उन्होंने कार्ल्सरुहे और स्टटगार्ट में अध्ययन किया। उसके पश्चात् दित्ज के साथ म्यूनिख में अध्ययन करते रहे जहाँ लिब्ल तथा अन्य प्रभाववादियों के प्रभाव में आए। उनका संबंध किसी दलविशेष से नहीं था बल्कि वह स्वयं अपने मार्ग के निर्माता थे। उन्होंने प्रकाश और वायु के प्रभाव को अपने चित्रों में चित्रित किया। १८९६ में फ्राँकफर्ट जा बसे तथा कार्ल्सरूह संस्थान के प्राध्यापक बना दिए गए और वहीं १८१७ में उनकी मृत्यु हुई।
पवन राज गोयल

पवन राज गोयल को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे हरि‍याणा राज्य से हैं।
मूँगफली बाल कविता

कृष्ण शलभ द्वारा रचित प्रसिद्ध बाल कविता।
१६४३ ईसा पूर्व

१६४३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६४३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गौतम भद्रा

पुरस्कार और सम्मान

२०११ में, अपनी पुस्तक "न्यारा बोत-टोलाए जय को-बार? " के लिए प्रतिष्ठित बंगाली साहित्य पुरस्कार, आनंद पुरस्कार से सम्मानित किया गया।
सुकुसुम

भारत के भूभागों में सुकुसुम

उत्तराखण्ड के दन्या क्षेत्र की पहाड़ियों में यह ग्रामीण जीवन में महत्वपूर्ण हिस्सा बन गया है, इसके आर्युवैदिक गुणों व सुंदरता के कारण अब पहाड़ के लोगों व वहां के पर्यावरण में यह महत्वपूर्ण भूमिका निभा रहा है।
पाम्प्लोना बड़ा गिरजाघर

इतिहास

ये जगह रोमन पोम्प्लियो का पुराना हिस्सा थी। 1994 ई. में पुरातत्व खुदाईओं से पता चला है कि ये इमारतें और गलीआं पहिली सदी से मौजूद हैं। इस गिरजाघर को 924ई. में अब्दल अल रहमान ने अपनी मुहीम के दौरान नष्ट कर दिया था। सांको तीसरे (1004–1035) ने अपने राज्यकाल के दौरान इसे बनवाया था। 1083 से 1097 के दौरान इस गिरजे को कई बार नष्ट किया गया। बाद में इसे 1100 से 1127 ई. के दौरान इसे रोमानिस्किऊ शैली में बनाया गया। इसके मुखौटे को छोड़ कर बाकी का सारा गिरजा 1391ई. में दह गया था। इसका अब की मौजूदा बनावट 1394 में बनानी शुरू की गयी और 1501 ई. में बन कर तैयार हुई। ये गोथिक शैली में बनाई गई।
एमानुएल लास्कर

जन्म और बचपन

एमानुएल लास्कर का जन्म २४ दिसम्बर १८६८ को बर्लिनचेन, जर्मनी में हुआ था। उनके पिता का नाम अडोल्फ लास्कर था और माता रोसली इस्रेल्सन थी। ४ बच्छों में से एमानुएल सबसे छोटे थे। जब वे लगभग ११ साल के थे, वे खसरा से बीमार पड गए। तब उनके ज्येष्ठ भाई बर्टहोल्ड ने उन्हें शतरंज खेलना सिखाया। दो वृद्ध महिलाएं एक चाय का कमरा खोला था और दोनों भाइयों वहाँ स्कैट (ताश का एक खेल) और शतरंज खेलते थे।

विश्व शतरंज चैंपियन

१८९४ में लास्कर ने पूर्व विश्व शतरंज चैंपियन विल्हेल्म स्टाइनिट्ज़ को पराजित करके दूसरा विश्व शतरंज चैंपियन बन गए। वे २७ वर्षों के लिए विश्व शतरंज चैंपियन रहे।१९२१ में उन्होंने जोस राउल कैपाब्लैंका के खिलाफ विश्व शतरंज चैंपियनशिप हार गए।

शिक्षा

१९०० में लास्कर ने अर्लैङ्गन विश्वाविद्यालय से गणित में पीएचडी पूरी की। उसका सलाहकार मैक्स नोईतर थे।

शादी

जुलाई १९११ में लास्कर ने मार्ता मार्को से शादी की।

मृत्यु

लास्कर की मृत्यु ११ जनवरी १९४१ को गुर्दे में संक्रमण से हुई।

मीडिया

१९५२ में डॉ जे हैन्नैक ने एमानुएल लास्कर का जीवन-चरित्र के बारे में एक पुस्तक प्रकाशित किया जिसका शीर्षक है एमानुएल लास्कर: द लाइफ ऑफ अ चेस मास्टर। इसका प्रस्तावना अल्बर्ट आइंस्टाइन ने लिखा है।
पृथ्वीनगर

पृथ्वीनगर नेपालके मेची अंचलके झापा जिला का एक गाँव विकास समिति है।
कोप्रेट्स चतुष्कोण

कोप्रेट्स चतुष्कोण (Coprates quadrangle), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30 चतुष्कोणिय नक्शों की श्रृंखला में से एक है। कोप्रेट्स चतुष्कोण को MC-18 (मार्स चार्ट-18) के रूप में भी जाना जाता है।